Espen Beranek Holm

Espen Beranek Holm (født 23. mars 1960) er en norsk komiker, programleder og rockemusiker som har vært både soloartist og medlem av band. Under artistnavnet «Beranek» debuterte han med singelen «Dra te hælvete» i 1981. Fra 1993 til 2009 var Beranek Holm humorist og imitator i satireprogrammet Hallo i uken. Han har hatt show på Latter i tre sesonger sammen med Rune Andersen,  han har spilt i flere TV-serier, har vært stemmeskuespiller i flere animasjonsfilmer,  og har vært tekstforfatter for Are Kalvøs TV-show "Hyttebok frå helvete". 
Som musiker er Beranek Holm blant annet inspirert av artister fra rockelektronikaens barndom, som The Residents og Kraftwerk, og bruker selv teknologi og synthesizere i musikken sin, i tillegg til gitar og andre organiske instrumenter (som han i stor grad trakterer selv). I starten av sin solokarriere var Beranek parallelt en del av Ung Pike Forsvunnet (UPF), og prosjektet Spastisk Ekstase (med blant andre Helge Gaarder).


== Karriere ==
Han albumdebuterte med Sound of Danger i 1981, et album som fortsatt er å regne med blant minimalistiske elektroniske utgivelser fra 1980-årene.
Med oppfølgeren X-Ray (1983) innkasserte Beranek Spellemannprisen. På denne tiden turnerte han sammen med bandet Palass 5000, senere Beranek Band, både i inn- og utland. 
I 1984 laget Beranek musikk til spillefilmen Galskap! (regi Egil Kolstø), og samme år kom maxi-singlen She's a Great Dancer. Beranek har samarbeidet med mange artister på sine album, fra The Stranglers-bassist J.J. Burnel og gitaristen B.J. Cole til Bendik Hofseth og Arne J. Berggren. Av de mer faste fant man bassist Bernt Biberg og vokalist Anne Danielsen. Beranek har også bidratt på andres album og har vært del av ulike musikalske konstellasjoner; The Tunicates, Dronning Mauds Land, Bare Egil Band, Vidar Theisen and the Retrievers, Mors Beste Barn og Langsomt Mot Nord. Fra slutten av 1990-årene var han en del av Dei nye kapellanane. Sammen med to av kapellanene, Jan Swensson og Øystein Jevanord, startet han Oslo Plektrum, et band som i tillegg til å backe artister på showscenen også holder egne konserter.Han har spilt i følgende band:
Dei Nye Kapellanane
Dronning Mauds Land
Mors Beste Barn
Langsomt Mot Nord
Oslo Plektrum
Spastisk Ekstase
The Tunicates
Ung Pike Forsvunnet


=== Skuespiller og komiker ===
Espen Beranek Holm er også kjent som fast bidragsyter til satireprogrammet Hallo i uken i NRK P2 fra 1993 til 2009. Han var medlem i det Blå Partiet i TV-programmet Løvebakken på NRK1 og var programleder for Virtuos, en klassisk musikkonkurranse for unge musikktalenter på NRK1. 
Beranek Holm har spilt i TV-seirene Luftens helter og spilte C.J. Hambro i serien Atlantic Crossing. Han har vært stemmeskuespiller i norske versjoner av filmer som Min bror bjørnen, Biefilmen, Se opp, Grusomme meg og Pus med støvler.Hans far var jazzmusikeren Eilif Holm. 


== Egne utgivelser ==


=== Album ===
Sound of Danger (Mind Expanding Records, 1981)
X-Ray (Snowflake Records,1983)
Trigger (Snowflake Records,1984)
She's a Great Dancer (1985)
Daylight in the Dark (Epic / Animal Voice, 1986)
The Red File (CBS / Animal Voice, 1988)
Vintage Tapes (Animal Voice, 1993)
Tacoma Bridge (Animal Voice, 1994)
Sensitive Dependence (Animal Voice, 21. oktober 2013)
Oscillator Orkester (EP)(Animal Voice, 11. oktober 2019)


=== Singler ===
Dra te' Hælvete/Balls'n Calls (Mind Expanding Records, 1981)
City Lights/A Song of Kindess (Snowflake Records, 1983)
It's So Strong/I Believe in You (Snowflake Records, 1983)
She's a Great Dancer/High Fly (Snowflake Records, 1984)
Dancing in the Wind/Teardrop (Epic / Animal Voice, 1986)
Dum-dee-dum-dee/Hotter Than the Sun (CBS / Animal Voice, 1988)
Tacoma Bridge/Trick of Sounds (Animal Voice, 1994)
One Day (Animal Voice, 15. april 2013)
I Wish The Sky Was Blue (Animal Voice, 7. juni 2013)
Fly Like A Bird (radio edit)/Tobor's Heart (video) (Animal Voice, oktober 2013)


== Referanser ==


== Eksterne lenker ==
Offisielt nettsted 
(en) Espen Beranek Holm – kategori av bilder, video eller lyd på Commons 
(en) Espen Beranek Holm på Internet Movie Database 
(en) Espen Beranek Holm på Discogs 
(en) Espen Beranek Holm på MusicBrainz 
(en) Espen Beranek Holm på Songkick 
(en) Espen Beranek Holm på Last.fm